laion/Wikipedia-Exotic huggingface dataset:
הלשכה לחקירת תאונות ותקריות תחבורה (לטביה)

הלשכה לחקירת תאונות ותקריות תחבורה (בלטבית: Transporta nelaimes gadījumu un incidentu izmeklēšanas birojs) היא סוכנות ממשלתית של לטביה שחוקרת תאונות ותקריות בתחבורה. המשרד הראשי שוכן בריגה. זו סוכנות שמתפקדת באופן עצמאי וכפופה לסוכנות התעופה האזרחית של לטביה. הסוכנות נמצאת תחת פיקוחו הישיר של שר התחבורה מאז הקמתה. ב-21 בדצמבר 2005 הקבינט הלטבי הנפיק צו מספר 822, אשר קרא להקמת סוכנות לחקירת תאונות תעופה. הסוכנות הוקמה ב-1 בינואר 2006 בשם הלשכה לחקירת תקריות ותאונות כלי טיס (בלטבית: Latvijas Republikas Aviācijas nelaimes gadījumu un incidentu izmeklēšanas birojs). ב-12 בדצמבר 2006 הקבינט הנפיק צו מספר 953 "אודות מוסד חקירת תאונות רכבת" שנכנס לתוקף ב-1 באפריל 2007 והוסיף לסוכנות תפקידי חקירת תקריות ותאונות רכבת. בשל הגדלת תפקידיה, ב-1 ביולי 2007 הסוכנות שינתה את שמה לשמה הנוכחי. החל מ-1 ביוני 2011 הסוכנות החלה לחקור גם תקריות ותאונות ימיות, בהתאם לסעיף 8.1 של חוק ניהול ובטיחות ימית וכן סעיף 14 בהנחיות הזמניות של אותו חוק. בעבר המינהל הימי של לטביה (MAL) היה עוסק בחקירת תקריות ותאונות ימיות. אתר האינטרנט הרשמי של הלשכה לחקירת תאונות ותקריות תחבורה (בלטבית) Home page." Transport Accident and Incident Investigation Bureau. "58 Brivibas Street, Riga LV-1011, Latvia" - Latvian address: "Brīvības iela 58, Rīga LV-1011, Latvija"
רוברט פייף

רוברט פייף (באנגלית: Robert Fyfe;‏ 19 ביוני 1925 – 22 בספטמבר 2021) היה שחקן סקוטי, שהיה מוכר בעיקר מהופעתו בתפקיד הווארד בקומדיית המצבים הבריטית הוותיקה "בערוב ימי היין" בה השתתף מ-1985 עד 2010. פייף נולד באלואה שבסקוטלנד. הוא הופיע בסרטי הקולנוע "Xtro", "פורמולה 51", "מסביב לעולם בשמונים יום", "Gaolbreak", ובסרט "בבל". ב-2012 הופיע בסרט "ענן אטלס". הופעות נוספות שלו על המסך היו בתפקידי אורח בסדרות "Z-Cars", "ניצולים", "The Gentle Touch", "הרפתקאותיו של שרלוק הולמס", ובסדרה "בחזרה לאחוזת העמק". בדצמבר 2012 שיחק פייף בתפקיד מלקולם לאג באופרת הסבון "קורוניישן סטריט". נפטר ב-22 בספטמבר 2021. רוברט פייף, במסד הנתונים הקולנועיים IMDb (באנגלית) רוברט פייף, באתר AllMovie (באנגלית) רוברט פייף, במסד הנתונים הקולנועיים KinoPoisk (ברוסית) רוברט פייף, באתר Discogs (באנגלית) "Catching up with actors from Last of the Summer Wine | Tea Time Tidbits | MPT Afternoon Tea". נבדק ב-2018-10-26.
Someday (שיר של מריה קארי)

Someday (בעברית: יום אחד) הוא סינגל של הזמרת מריה קארי מתוך אלבום הבכורה שלה Mariah Carey. השיר יצא כסינגל השלישי מהאלבום ב-15 בנובמבר 1990. מבחינה מוזיקלית השיר הוא שיר דאנס-פופ עם השפעות של ניו ג'ק סווינג. השיר נכתב על ידי קארי עצמה ובן מרגוליס אשר הפיקו גם 4 דמואים שונים לשיר אך בסופו של דבר קארי ביקשה את עזרתו של המפיק ריק וייק בעבודה על השיר והוא הסכים ובסופו של דבר הגרסה הסופית של השיר הופקה על ידי וייק שעשה מספר שינויים בשיר כמו למשל החלפת הקרניים בגיטרה מהלך אשר קארי סירבה לו בהתחלה. השיר תחילה שוחרר בבריטניה וחודש לאחר הוא שוחרר בארצות הברית עם מספר רמיקסים. השיר זכה להצלחה רבה בביקורות ומבחינה מסחרית. בארצות הברית השיר הגיע למקום הראשון ובכך הפך לשיר השלישי של קארי מהאלבום שהגיע למקום הראשון במדינה. עם השנים השיר נכלל בהרבה אלבומי אוסף של קארי: #1's, Greatest Hits ,The Essential Mariah Carey ו-#1 to Infinity. מידע על הסינגל "Someday" באתר מיוזיק בריינז מידע על היצירה "Someday" באתר Discogs סרטון השיר "Someday" באתר יוטיוב אלבום האוסף - 1#'s באתר, Discogs אלבום האוסף - Number 1 to Infinity באתר, Discogs "Gold & Platinum - RIAA". RIAA (באנגלית אמריקאית). נבדק ב-2018-11-05.
בן צ'ילוול

בנג'מין ג'יימס צ'ילוול (באנגלית: Benjamin James Chilwell; נולד ב-21 בדצמבר 1996) הוא כדורגלן אנגלי המשחק בעמדת המגן השמאלי בצ'לסי ובנבחרת אנגליה. צ'ילוול נולד במילטון קיינס שבבקינגהאמשייר. בילדותו עבר במספר קבוצות נוער מקומיות, עד שהגיע בגיל 13 למחלקת הנוער של לסטר סיטי. הוא זכה בפרס שחקן השנה באקדמיית לסטר בסיום עונת 2014/2015. לקראת עונת 2015/2016 הצטרף צ'ילוול לאימוני הקבוצה הבוגרת, תחת הדרכתו של קלאודיו ראניירי, וקיבל את חולצה מספר 30. הוא ערך את הופעת הבכורה המקצוענית שלו ב-27 באוקטובר 2015, מול האל סיטי, במסגרת גביע הליגה. הוא שיחק 120 דקות, עד הפסד קבוצתו 4–5 בדו-קרב בעיטות עונשין. ב-19 בנובמבר 2015 הצטרף צ'ילוול להאדרספילד טאון מהצ'מפיונשיפ, בהשאלה עד לינואר 2016. הוא ערך את הופעת הבכורה בהאדרספילד תשעה ימים מאוחר יותר, בהפסד הביתי 0–2 למידלסברו. ב-28 ביולי 2016 חתם על חוזה מקצועני בלסטר לחמש שנים. ב-26 בדצמבר 2016, במהלך עונת 2016/2017, ערך את הופעת הפרמייר ליג הראשונה שלו, בהפסד הביתי 0–2 לאברטון. צ'ילוול זכה לשבחים על הופעתו יוצאת הדופן. באותה עונה ערך בסך הכל 19 הופעות בכל המסגרות, כולל שניים במסגרת ליגת האלופות, וכבש את שער הבכורה שלו ב-18 במאי 2017, בהפסד הביתי 1–6 לטוטנהאם הוטספר. צ'ילוול הורחק לראשונה ב-13 בינואר 2018, לאחר שספג שני כרטיסים צהובים, בהפרש של חמש דקות זה מזה, בשוויון המאופס מול צ'לסי. ב-26 באוגוסט 2020 חתם צ'ילוול לחמש שנים בצ'לסי, ששילמה עבורו 50 מיליון ליש"ט ללסטר. את הופעת הבכורה ערך ב-3 באוקטובר בניצחון של צ'לסי 0–4 על קריסטל פאלאס. צ'ילוול כבש את השער הראשון ובישל את השני בהופעת הבכורה. צ'ילוול שיחק בכל נבחרות אנגליה הצעירות, ואף השתתף עם נבחרת אנגליה עד גיל 21 באליפות אירופה עד גיל 21 בשנת 2017. יחד עם חברו ללסטר סיטי, דמראיי גריי, קיבל צ'ילוול זימון לנבחרת אנגליה בספטמבר 2018, על ידי המאמן גארת' סאות'גייט, לקראת משחק הידידות מול שווייץ. הוא ערך את הופעת הבכורה שלו במדים הלאומיים ב-11 בספטמבר, כאשר נכנס כמחליף בדקה ה-79, במקום דני רוז, בניצחון נבחרתו 0–1. המשחק נערך באצטדיון קינג פאוור, מגרשה הביתי של לסטר, ובכך הפך צ'ילוול לראשון שעורך את הופעת הבכורה שלו בנבחרת במגרש של קבוצתו, מאז 1997, אז פול סקולס עשה זאת באולד טראפורד. צ'ילוול פתח לראשונה בהרכב הנבחרת כחודש מאוחר יותר, בתיקו 0-0, במסגרת ליגת האומות. ב-9 באוקטובר 2021 כבש שער בכורה במדים הלאומיים בניצחון 0–5 על אנדורה במוקדמות מונדיאל 2022. ליגת האלופות: 2020/2021 הסופר קאפ האירופי: 2021 גביע העולם למועדונים: 2021 מדיה וקבצים בנושא בן צ'ילוול בוויקישיתוף בן צ'ילוול, ברשת החברתית אקס (טוויטר) בן צ'ילוול, ברשת החברתית אינסטגרם בן צ'ילוול, באתר Transfermarkt בן צ'ילוול, באתר Soccerway בן צ'ילוול, באתר BDFutbol בן צ'ילוול, באתר WorldFootball.net בן צ'ילוול, באתר National Football Teams בן צ'ילוול, באתר FootballDatabase.eu עמוד השחקן, באתר הרשמי של לסטר סיטי עמוד השחקן, באתר התאחדות הכדורגל האנגלית העברות בעולם - 26.8: צ'לסי השלימה את רכישת בן צ'ילוול, באתר וואלה, 26 באוגוסט 2020
הלשכה למניעה ומאבק בשחיתות (לטביה)

הלשכה למניעה ומאבק בשחיתות (בלטבית: Korupcijas novēršanas un apkarošanas birojs, בקיצור KNAB) הוא מוסד של המינהל הציבורי ברפובליקה הלטבית המנוהל על ידי קבינט השרים של לטביה ונועד למנוע ולהילחם בשחיתות. הלשכה החלה את פעילותה ב-10 באוקטובר 2002, כאשר הפרלמנט של לטביה מינה למנהל את גונטיס רוקטיס. הסוכנות העסיקה 145 עובדים (נכון ל-2009). עבודה הלשכה למניעה ומאבק בשחיתות מפוקחת על ידי מנהל הלשכה, שכהונתו מוגבלת לתקופה של חמש שנים. הוא מפוטר וממונה באישור הפרלמנט (Seimas), על פי החלטת קבינט השרים. מטה הלשכה נמצא בעיר ריגה, רחוב בריוויבאס 104. גונטיס רוקטיס (10 באוקטובר 2002 — 30 מאי 2003) אלכסיי לוסקוטוב (27 במאי 2004 — 29 ביוני 2008) נורמונדס וילניטיס (2009 — יוני 2011) ירוסלב סטרלצ'נוק (נובמבר 2011 — 2016) יאקבס סטראומה (2017 —) אתר האינטרנט הרשמי של הלשכה למניעה ומאבק בשחיתות (בלטבית) הלשכה למניעה ומאבק בשחיתות, ברשת החברתית פייסבוק הלשכה למניעה ומאבק בשחיתות, ברשת החברתית אקס (טוויטר) סרטונים בערוץ של הלשכה למניעה ומאבק בשחיתות, באתר יוטיוב ערך זה הוא קצרמר בנושא לטביה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הלשכה למניעה ומאבק בשחיתות (לטביה)".
Wahrlich, wahrlich, ich sage euch, רי"ב 86

Wahrlich, wahrlich, ich sage euch (בעברית: אמן, אמן, אני אומר לכם), רי"ב 86, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון החמישי שלאחר חג הפסחא, שחל ב-14 במאי 1724. קנטטה זו הייתה החמש עשרה שהלחין באך באותה שנה, לאחר שבשנה הקודמת הלחין עשרים וחמש קנטטות. הקנטטה הקודמת שהלחין היא רי"ב 166. ב-1872 הוציאה לאור חברת באך את הקנטטה לראשונה, בכרך 20 של פרסומיה. סדר הקריאה לאותו יום כולל פסוקים מאיגרת יעקב ומהבשורה על-פי יוחנן שבדומה לקריאה של השבוע שלפניו עוסק בפרידת ישו מתלמידיו. בדבריו מבטיח ישו לתלמידים שכל דבר שיבקשו מהאל, יקבלו. החלק הראשון של הקנטטה הוא ציטוט מתוך דברי ישו "אָמֵן אָמֵן אֲנִי אֹמֵר לָכֶם כִּי כָּל־אֲשֶׁר תִּשְׁאֲלוּ מֵאֵת אָבִי בִּשְׁמִי יִתֵּן לָכֶם". לברית הקנטטה כולה שנכתבה על ידי מחבר לא ידוע, ממשיך את דבריו של ישו ועוסק ברעיון שהאל ימלא את כל הבטחותיו. החלק השלישי לקוח ממזמור מאת גאורג גרינוולד (אנ'), איש דת גרמני מהמאה ה-16. החלק האחרון לקוח ממזמור של פאול שפרטוס (אנ'). הקנטטה נועדה לביצוע על ידי סולני אלט, טנור ובס בליווי מקהלה בת ארבעה קולות, ובתזמור של שני אבובי ד'אמורה, שני כינורות, ויולה ובאסו קונטינואו. לקנטטה שישה פרקים: אריוזו לבס: Wahrlich, wahrlich, ich sage euch (אמן, אמן, אני אומר לכם) אריה לאלט: Ich will doch wohl Rosen brechen (הן חפצתי לקטוף ורדים) כורל לסופרן: Und was der ewig gütig Gott (כל אשר האל הטוב) רצ'יטטיב לטנור: Gott macht es nicht gleichwie die Welt (מעשי האל אינם כמעשי העולם) אריה לטנור: Gott hilft gewiss (אלהים יעזור בוודאי) כורל: Die Hoffnung wart' der rechten Zeit (העזרה ממתינה לשעת הכושר) היצירה הוקלטה במלואה 14 פעמים בהקלטות מסחריות. בין המנצחים שביצעו את ההקלטות ניתן לציין את הלמוט רילינג (ב-1979), טון קופמן (ב-1998) וג'ון אליוט גרדינר (ב-2000). פרטי הקנטטה באתר קנטטות באך טקסט הקנטטה באתר קנטטות באך (בתרגום לעברית) רשימת פרסומי באך באתר IMSLP יוחנן, טז, 23 רשימת ההקלטות באתר קנטטות באך
Beautiful (שיר של מריה קארי)

#Beautiful (בעברית: #יפה) הוא סינגל של הזמרת-יוצרת האמריקאית מריה קארי, בשיתוף הזמר מיגל, מתוך אלבומה ה-12 Me. I Am Mariah... The Elusive Chanteuse. השיר יצא כסינגל הראשון מהאלבום ב-6 במאי 2013. השיר הגיע למקום ה-15 במצעד הבילבורד הוט 100. השיר נכתב על ידי קארי ומיגל עצמם, ניית'ן פרז, ברוק דייוויס, מאק רובינסון ובריין קית'. קארי, מיגל ודייוויס גם הפיקו את השיר ביחד עם האפי פרז. אף אחד לא ידע שקארי ומיגל הולכים לשתף פעולה בשיר עד שקארי חשפה קטע מתוך הקליפ במהלך העונה ה-12 של התוכנית "אמריקן איידול". שלושה ימים לאחר יציאת השיר, יצא הקליפ שלו אשר נחשף לראשונה גם כן בתוכנית של "אמריקן איידול" ורק לאחר מכן הועלה ליוטיוב. מבחינה מוזיקלית השיר הוא שיר מיד-טמפו עם מוזיקת R&B ומוזיקת נשמה. הוא קיבל ברובו ביקורות חיוביות ממבקרי המוזיקה, הרבה בזכות שיתוף הפעולה שלה עם מיגל. ברדיו האמריקאי השיר זכה להצלחה רבה כאשר גרף 31 מיליון מאזינים תוך יומיים בלבד. על מנת לקדם את השיר הופיעה איתו קארי כחלק ממחרוזת שירים אותם ביצעה בגמר של "אמירקן איידול" ובנוסף גם ביצעה את השיר עם מיגל בתוכנית "בוקר טוב אמריקה". השיר הגיע בשיאו למקום ה-15 בארצות הברית, ולמקום ה-3 במצעד שירי ה-R&B וההיפ-הופ האמריקאי. בהמשך הוא גם הגיע למעמד פלטינה כפולה במדינה על מכירות של 2 מיליון עותקים. באוסטרליה השיר הגיע למקום ה-6 ולמעמד פלטינה ובניו זילנד הגיע למעמד זהב. מידע על הסינגל "Beautiful" באתר מיוזיק בריינז סרטון השיר "Beautiful" באתר יוטיוב השיר "Beautiful#" במצעד הבילבורד הוט 100 השיר "Beautiful#" במצעד שירי ה-R&B\היפ הופ http://www.aria.com.au/pages/aria-charts-accreditations-singles-2013.htm, www.aria.com.au (באנגלית) "Gold & Platinum - RIAA". RIAA (באנגלית אמריקאית). נבדק ב-2018-11-05. www.bpi.co.uk Wayback Machine, ‏2014-07-15 rianz.org.nz(הקישור אינו פעיל) Home | IFPI, www.ifpi.dk (באנגלית) itunes.apple.com www.fmqb.com itunes.apple.com "Top 40/M Future Releases | Mainstream Hit Songs Being Released and Their Release Dates ..." All Access (באנגלית). נבדק ב-2018-11-05. #Beautiful (Remix) [feat. Miguel & A$AP Rocky] - Single by Mariah Carey (באנגלית אמריקאית), 2013-01-01, נבדק ב-2018-11-05 #Beautiful (Remix) [feat. Miguel & Jeezy] - Single by Mariah Carey (באנגלית אמריקאית), 2013-01-01, נבדק ב-2018-11-05 #Beautiful (#Hermosa) [Spanglish Version] (feat. Miguel) - Single by Mariah Carey (באנגלית אמריקאית), 2013-01-01, נבדק ב-2018-11-05
אקוניטון

אקוניטון (שם מדעי: Aconitum. נקרא גם "חונק הזאב" או "ברדס הנזיר") הוא סוג של צמח נוי רב-שנתי במשפחת הנוריתיים. מוצאו מאזורים לחים כמרכז אירופה, דרום אירופה וסין. יש לו פקעת שמוצאה משורש מעובה, סביב פקעת האם מתפתחות פקעות משנה המשמשות לריבוי, וכן פקעת חדשה. אפשר גם להרבות את הצמח מזרעים. הגבעול יציב, אורכו 1.5 מטר. העלים גזורים בצורת כף יד. הפרחים בלתי נכונים וערוכים באשכולות דמויי שיבולת. צבע הפרחים, בדרך כלל, כחול או סגול,אך יש גם פרחים לבנים וצהובים לפרח 5 עלי גביע כותרתיים; העליון גדול, דמוי קסדה. האבקנים מרובים. החומר המסוכן שבאקוניטון נספג גם במגע עם העור ולא רק באכילה והוא מסוכן מאוד, השפעתו מהירה ובמינונים גבוהים הוא עלול לגרום למוות. מדיה וקבצים בנושא אקוניטון בוויקישיתוף אקוניטון, באתר ITIS (באנגלית) אקוניטון, באתר NCBI (באנגלית) אקוניטון, באתר האנציקלופדיה של החיים (באנגלית) אקוניטון, באתר GBIF (באנגלית) אקוניטון, באתר IPNI (באנגלית) עופר בר אל, צמחים מסוכנים שכדאי להימנע מהם, בא-במייל אקוניטון, באתר אנציקלופדיה בריטניקה (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
GTFO

GTFO (ראשי תיבות: Get The Fuck Out) הוא סינגל שיווקי של זמרת הרית'ם אנד בלוז האמריקאית מריה קארי. השיר יצא לאור ב-13 בספטמבר 2018, כסינגל השיווקי הראשון מתוך אלבומה ה-13, Caution. השיר הגיע למקום החמישי במצעד השירים שביוון, ה-13 במצעד השירים שבהונגריה, וה-19 במצעד שירי ה-R&B\היפ הופ הדיגיטליים. השיר נכתב על ידי מריה קארי, ביבי באורלי, פורטר רובינסון, ג'ורדון מנסוול ופול ג'פריז והופק על ידי ג'פריס ומנסוול. השיר בדומה לשאר שירי האלבום, הוא שיר בסגנון הרית'ם אנד בלוז, והוא יצא כסינגל שיווקי יחיד מתוכו. בסמוך לצאתו, סקרו מגזין הרולינג סטון את השיר. הוידאו קליפ המלא שיצא עבור השיר בוים על ידי הצלמת שרה מקולגן, ופורסם ב-14 בספטמבר 2018. הוא הועלה לערוץ ה-Vevo של מריה קארי, וכבר ביומו הראשון ביוטיוב צבר קרוב למיליון צפיות. בקליפ נראית קארי, כשהיא יושבת ובידה כוס יין. מידע על הסינגל "GTFO" באתר מיוזיק בריינז סרטון השיר "GTFO" באתר יוטיוב Chart Search | Billboard, ‏2018-10-03 lightmedia.hu, Single (track) Top 40 lista - Hivatalos magyar slágerlisták, zene.slagerlistak.hu "R&B/Hip-Hop Digital Song Sales". Billboard. נבדק ב-2018-10-26. Blistein, Jon (2018-09-13). "Hear Mariah Carey's New Kiss-Off, 'GTFO'". Rolling Stone (באנגלית אמריקאית). נבדק ב-2018-10-26. Mariah Carey Returns With New Song From Album Out This Year: Listen | Pitchfork, pitchfork.com (באנגלית) MariahCareyVEVO (2018-09-13), Mariah Carey - GTFO, נבדק ב-2018-10-26 YouTube Stats of Mariah Carey - GTFO, kworb.net GTFO by Mariah Carey (בAustralian English), 2018-09-13, נבדק ב-2018-10-26
דודו שליטא

דודו שליטא (נולד ב־1943) הוא אנימטור ישראלי. דודו שליטא נולד בשנת 1943. בשנת 1968, לאחר לימודי אמנות, הקים בקיבוץ עין גדי את חברת "מעבדות עין גדי", שעסקה בצילום והפקה של תצלומים ותצלומי ענק. בשנת 1973 נסע לארצות הברית ולקנדה, שם למד קולנוע ואנימציה. בעת לימודיו פגש את האנימטור נורמן מקלארן (Norman McLaren) והושפע מעבודתו. בשנת 1976, לאחר שובו לישראל, הקים את "סרטי עין-גדי", שהיה מראשוני אולפני ההנפשה בישראל. על העבודות שנוצרו באולפן זה נמנים סרטונים למערכת הבחירות של מפלגת העבודה בבחירות לכנסת התשיעית (1977), הסרט "אורות" (1982) באורך של כחצי שעה, סרטונים לתוכנית "רחוב סומסום" (1983–1985) ועוד. בשנת 1987 עזב שליטא את הקיבוץ והקים, ביחד עם עודד גיא ומשה סדן את אולפן "אנימה סרטים" שפעל עד לשנת 1989 ברמת השרון. בין השנים 1991–1996 הקים את "אולפני אנימה" בבית שמש. בין העבודות שנוצרו באולפן זה הסרט "להיטים מצוירים משלנו" (1992) וסרטון בכיכוב "התינוק של במבה" (1993). בשנת 1996, לאחר סגירת אולפנים אלו בשל פשיטת רגל, הקים, ביחד עם ארנון דיסקין את אולפן "דיסק-אין" בתל אביב-יפו. בין העבודות שנוצרו באולפן זה נמנים "שמוליק קיפוד", סרט באורך מלא על חייו של רש"י (1996) ועוד. משנת 2002 ואילך הוא משמש אוצֵר האנימציה בפסטיבל אנימיקס, הפסטיבל הבינלאומי לאנימציה קומיקס וקריקטורה בתל אביב-יפו. 1966–1968: אמנות וגרפיקה, המכון לאמנות, בת-ים תאוריה וניצוח, האקדמיה למוזיקה, תל אביב-יפו 1973–1974: אנימציה, בית-הספר לאמנות חזותית, ניו יורק, ארצות הברית 1974–1975: קולנוע, אוניברסיטת סר ג'ורג ויליאמס, מונטריאול, קנדה 1974–1975: קולנוע, המכון הקנדי הלאומי לקולנוע (NFB), מונטריאול, קנדה מדיה וקבצים בנושא דודו שליטא בוויקישיתוף דודו שליטא, במיזם "אישים" לתיעוד היצירה הישראלית תמי זילברג, סרטים מצוירים, מעריב, 5 באפריל 1988
נברן השלג

נברן השלג (שם מדעי: Chionomys nivalis) הוא מין נברן מתת משפחת הארוויקוליים שבמשפחת האוגריים. תפוצתו מקוטעת בראשי הרים מספרד ובאסיה בטורקיה, סוריה, לבנון, איראן וטורקסטן. מצוי כיום בישראל בחרמון. לאחר שנים רבות, בהן חשבו שהנברן ככל הנראה נכחד או קרוב להכחדה, כאשר נערך דיגום על ידי החברה להגנת הטבע ביוני 2010, נתפסו 2 נברני שלג הדבר מעיד, ככל הנראה, על המשך קיומה של אוכלוסייה יציבה יחסית. הנברן נמצא כיום בישראל בסכנת הכחדה חמורה, עקב התרחבות אתר החרמון, פעילויות צבאיות והתרבות טורפים כגון חתולי בית. מדיה וקבצים בנושא נברן השלג בוויקישיתוף נברן השלג, באתר ITIS (באנגלית) נברן השלג, באתר NCBI (באנגלית) נברן השלג, באתר Animal Diversity Web (באנגלית) נברן השלג, באתר האנציקלופדיה של החיים (באנגלית) נברן השלג, באתר GBIF (באנגלית) נברן השלג באתר IUCN (באנגלית) הדו"ח של גו"ח - החברה להגנת הטבע נברן השלג באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
הלשכה המרכזית למלחמה בשחיתות

הלשכה המרכזית למלחמה בשחיתות (בפולנית: Centralne Biuro Antykorupcyjne) היא יחידת סמך של ממשלת פולין, המדווחת לראש הממשלה ואחראית לטיפול ולמאבק בשחיתות שלטונית בפולין. מטה הארגון ממוקם בעיר ורשה. הלשכה פועלת מאז 24 ביולי 2006, לאחר שחוק הלשכה המרכזית למלחמה בשחיתות אושר ביוני 2006. לאנשי הלשכה סמכות לחקור עובד ציבורי ועובדים במגזר הפרטי והם מתמקדים בעיקר במאבק בשחיתות במוסדות המדינה ובמוסדות ממשלתיים. הלשכה מעסיקה חוקרים פליליים למניעת שחיתות ועוסקת גם באיסוף מודיעין על עברות שחיתות שונות. מהביט של שחיתות שלטונית פולין מדורגת במקום ה-36 (2017). הלשכה מדווחת לראש הממשלה, הנשיא והאסיפה הלאומית בעניינים אשר עשויים להשפיע על רווחתה הכלכלית של מדינת פולין. מדד תפיסת השחיתות מדיה וקבצים בנושא הלשכה המרכזית למלחמה בשחיתות בוויקישיתוף אתר האינטרנט הרשמי של הלשכה המרכזית למלחמה בשחיתות ערך זה הוא קצרמר בנושא פולין. אתם מוזמנים לתרום לוויקיפדיה ולהרחיב אותו.
המשרד למלחמה בשחיתות ובפשע המאורגן (קרואטיה)

המשרד למלחמה בשחיתות ובפשע המאורגן (בקרואטית: Ured za suzbijanje korupcije i organiziranog kriminaliteta) הוא גוף של מערכת המשפט הקרואטית ומערכת המשפט הפלילי שמתמחה בחקירות הקשורות לשחיתות ולפשע המאורגן. המשרד הוקם בדצמבר 2001 והמטה ממוקם בעיר זאגרב. שם הקיצור של הלשכה USKOK נובע מראשי התיבות בדיעבד "uskok", מונח המשמש עבור סוג של אנשי המיליציה הקרואטים, שלחמו נגד האימפריה העות'מאנית בין תחילת המאה ה-16 והמאה ה-17. בדצמבר 2008 החוק הפלילי וחוק ההליך הפלילי עודכנו כדי לחזק את מעמדה של USKOK. התיקונים הוסיפו למשרד כלים טובים יותר שיאפשרו להילחם בשחיתות, במיוחד ההרשאה להחרים את נכסי הנחקרים בחשד למעורבות במתן שוחד ושחיתות. בתיקונים לחוק שנוספו לאחר מכן אפשרו להליך ההחרמה להתבצע באופן חלק ומהיר. מאז 2009, ל-USKOK יש מקבילה במינהל משטרת הפלילים (המנהלת את משטרת קרואטיה), אשר גם לה (בכוונה) ראשי תיבות דומים מאוד - המשטרה הלאומית של USKOK (בקרואטית: Policijski nacionalni USKOK). גם לרשות השופטת גוף דומה בשם מחלקת בית המשפט לתיקים פליליים בתחום השיפוט של USKOK (בקרואטית: Sudski odjeli za postupanje u predmetima kaznenih djela iz nadležnosti USKOK-a). הגוף מתואר כ"אחד מגופי המאבק בשחיתות האימתניים בעולם". הסוכנות הרשיעה 2,000 איש והשיגה שיעור הרשעה של 95%  (נכון ל-2012), כולל ראש הממשלה לשעבר, איבו סאנאדר. בדוח המלחמה בשחיתות של האיחוד האירופי משנת 2014, הנציבות האירופית ציינה לשבח את USKOK ויכולתה "לבצע חקירות לטענות על שחיתות ללא קשר להשתייכות פוליטית או קשר למעורבים". אבל בדו"ח מאוחר יותר, משנת 2017, האיחוד האירופי ציין כי ישנן בעיות מתמשכות הנוגעות לתיאום בין-מוסדי וקרא להתייעלות בתיאום בין גופי הממשל בתחום המלחמה בשחיתות. אתר האינטרנט הרשמי של המשרד למלחמה בשחיתות ובפשע המאורגן (בקרואטית) Corruption in Croatia, www.globalsecurity.org ANNEX CROATIA to the EU Anti-Corruption Report Corruption in the European Union
I Don't Wanna Cry

I Don't Wanna Cry (בעברית: אני לא רוצה לבכות) הוא סינגל של הזמרת מריה קארי מתוך אלבום הבכורה שלה Mariah Carey. השיר יצא כסינגל הרביעי מהאלבום ב-19 במרץ 1991, על ידי קולומביה רקורדס. השיר הגיע למקום הראשון במצעד הבילבורד הוט 100. השיר נכתב על דיי קארי עצמה ונרדה מייקל וולדן והופק על ידי וולדן עצמו. השיר זכה להצלחה בארצות הברית כאשר הגיע למקום הראשון במדינה ובכך הפך להיות לשיר הרביעי מהאלבום שמגיע למקום הראשון במדינה. בכך קארי הפכה לזמרת שהצליחה להכניס הכי הרבה שירים למקום הראשון בארצות הברית מאותו אלבום לצד ויטני יוסטון, עד ששיא זה נשבר על ידי הזמרת קייטי פרי ב-2011 עם אלבומה Teenage Dream. בנוסף לכך, היא גם שברה שיא בתור האמן היחיד שכל השירים מתוכו הגיעו למקום הראשון עד יציאת הסינגל החמישי מהאלבום אשר לא הגיע למקום הראשון במצעד. השיר זכה בפרס BMI פופ. אשלי אס. מאולמיוזיק אמר כי זהו אחד השירים הבולטים ביותר באלבום. רוב טננבאום מרולינג סטון כתב: "השיר הוא השיר הטוב ביותר מאלבום הבכורה של קארי בזכות הלחישות המבוהלות שלה שהדגישו את הצער שבשיר. בזכות המנעד הקולי שלה היא נשמעת כל כך על אנושית וגורמת לליריקה של השיר להישמע אמינה". מידע על היצירה "I Don't Wanna Cry" באתר מיוזיק בריינז מידע על הסינגל "I Don't Wanna Cry" באתר מיוזיק בריינז מידע על היצירה "I Don't Wanna Cry" באתר Discogs סרטון השיר "I Don't Wanna Cry" באתר יוטיוב השיר "I Don't Wanna Cry" באתר, אולמיוזיק
שירות החקירות המיוחד (ליטא)

שירות החקירות המיוחד (בליטאית: Specialiųjų tyrimų tarnyba) היא סוכנות אכיפת חוק בליטא הכפופה לפרלמנט ולנשיא ליטא ומטרתה להילחם בשחיתות. לשירות סניפים בקובנה, קלייפדה, שיאוליאי ופוניבז' והוא פועל למנוע שחיתות באמצעות חינוך וחקירת שחיתות. מאז 2013, המנהל, שמונה על פי צו נשיאותי, הוא סאוליוס אורבאנאווישיוס. עם עליית המודעות הגוברת לנושא השחיתות בליטא שאחרי הקמת רפובליקת ליטא, ממשלת ליטא קבעה ב־1997 להקים ארגון מיוחד ונפרד על מנת לטפל בבעיה. שירות החקירות המיוחד הוקם לראשונה תחת משרד הפנים. במאי 2000, הגוף הועבר לפיקוח ישיר של הנשיאות והפרלמנט. מאז, המאבק בשחיתות התחזק ונחקקו חוקים שאיפשרו לארגון לשרת טוב יותר את המטרה שלו. ניתן למנות אדם רק לאחר שקיבל והעריך מידע מה־STT. ה־STT יאסוף, על סמך כשירותו, מידע על האדם, נתונים ממרשם עובדי המדינה ובמידת הצורך מרשמים ממלכתיים או מחלקתיים אחרים, תיקי נתונים המוחזקים על ידי רשויות אכיפת החוק, בקרה, מודיעין פלילי או מוסדות עיקריים של מודיעין פלילי, מוסדות מודיעין, מוסדות אחרים, גופים ועסקים, וכן יחד עם המידע המסווג והציבורי שלו על האדם, ספקו אותו לגורם המבקש. אתר האינטרנט הרשמי של שירות החקירות המיוחד (בליטאית) שירות החקירות המיוחד, ברשת החברתית פייסבוק שירות החקירות המיוחד, ברשת החברתית אינסטגרם Informacijos apie asmenį surinkimas, VMI ערך זה הוא קצרמר בנושא ליטא ובנושא מדע המדינה. אתם מוזמנים לתרום לוויקיפדיה ולהרחיב אותו.
המשרד למלחמה בשחיתות (ארגנטינה)

המשרד למלחמה בשחיתות (בספרדית: Oficina Anticorrupción) הוא גוף ממשלתי בארגנטינה שאמון על חקירת שחיתות שלטונית בממשלה הפדרלית. הגוף נוצר באופן רשמי ב-10 בדצמבר 1999 ופועל כיחידת סמך של משרד המשפטים וזכויות אדם. המשטרה הפדרלית אתר האינטרנט הרשמי של המשרד למלחמה בשחיתות (בספרדית) המשרד למלחמה בשחיתות, ברשת החברתית פייסבוק המשרד למלחמה בשחיתות, ברשת החברתית אקס (טוויטר) ערך זה הוא קצרמר בנושא ארגנטינה ובנושא מדע המדינה. אתם מוזמנים לתרום לוויקיפדיה ולהרחיב אותו.
משי אדום

משי אדום (בצרפתית: Satin Rouge) הוא סרט דרמה מוזיקלי צרפתי-מרוקאי-תוניסאי שבויים ונכתב על ידי ראג'ה אמארי, והופק על ידי אלאדן רוזנס. הסרט מספר על ליליה, תופרת אלמנה שבעקבות גילוי של רומן בין ביתה לזמר קברטים חייה משתנים. הסרט הוקרן לראשונה בצרפת ב-24 באפריל 2002. בישראל הסרט הוקרן לראשונה עם כתוביות לעברית ב-19 בדצמבר 2002. שפות הסרט הן ערבית וצרפתית, ואורכו כ-100 דקות. ליליה, תופרת תוניסאית אלמנה המואסת בחיים בצל אנשים אחרים, יוצאת בעקבות בתה ומגלה שהיא מנהלת רומן אסור עם זמר קברטים העובד במועדון ריקודי בטן במורד הרחוב. אחרי שהיא מתבוננת בנענועי האגן ליליה מרגישה דחף לרקוד. מאותו הרגע ואילך הכל משתנה וליליה אינה פוסלת דבר, גם אם זה אומר לשכב עם החבר של הבת שלה. היאם עבאס – ליליה מאהר כמון – צ'וקרי הנד אל פאחם – סלמה מוניה היכרי – פולה זינדין סואלם – קברט פטרון 2002: פרס הבמאי החדש הטוב ביותר בפסטיבל הסרטים הבינלאומי בסיאטל – זכייה 2002: פרס האמנות האפריקאית המצטיינת בפסטיבל הסרטים העולמי במונטריאול – זכייה 2002: פרס הקהל בפסטיבל הסרטים הבינלאומי במיין – זכייה 2002: הסרט העלילתי הטוב ביותר בפסטיבל הסרטים של טורינו – זכייה 2002: ציון לשבח בפרס התסריט על שם ויליאם הולדן, בפסטיבל הסרטים של טורינו – זכייה "משי אדום", במסד הנתונים הקולנועיים IMDb (באנגלית) "משי אדום", באתר AllMovie (באנגלית) "משי אדום", באתר Rotten Tomatoes (באנגלית) "משי אדום", באתר Metacritic (באנגלית) "משי אדום", באתר אידיבי "משי אדום", במסד הנתונים הקולנועיים KinoPoisk (ברוסית) משי אדום, באתר סרט AWARDS OF THE MONTREAL WORLD FILM FESTIVAL - 2002, באתר פסטיבל הסרטים העולמי במונטריאול